EkBass/fiwiki-20250220-pages-articles huggingface dataset:
Mosambikinportugali

Mosambikinportugali (port. o português moçambicano) on Mosambikissa puhuttava portugalin muoto. Portugali on maan ainoa virallinen kieli, mutta vain noin 17% koko väestöstä puhuu sitä äidinkielenään. Portugali toimii myös maan monien etnisten ryhmien yhteisenä kielenä. Paikalliset kielet, suurimmaksi osaksi bantukielet, ovat vaikuttaneet mosambikinportugalin ääntämykseen ja sanastoon.. Koska brasilianportugalilla on eniten puhujia koko maailmassa, on mosambikinportugalikin alkanut ottaa vaikutteita Brasilian variantista. Vaikutteita tulee kirkoissa ja medioissa käytettävästä kielestä. == Sanasto == Isoimmat erot mosambikinportugalin ja muiden varianttien välillä löytyvät sanastosta. Mosambikinportugaliksi Suomeksi Huom. amanhacer herätä hyvin aikaisin babalaza krapula batuque rumpu bazooka olutpullo Mosambikissa yleisin pullokoko on 5 dl, joka muistuttaa singon ammusta biggi iso lainattu englannista calamidades käytetyt vaatteet myös käytettyjä vaatteita myyvä paikka colgate hammastahna tulee Colgaten merkistä, mutta tarkoittaa myös muita merkkejä É pah! Oho! huudahdus, joka kuvaa yllättyneisyyttä, pelkoa ja hämmennystä fazer xixi käydä pissalla fulan(i) nönnönnöö käytetään kuvaamaan henkilöä, jonka nimi ei ole tiedossa. gufto juoppo jobar työskennellä lainattu englannista lobolo myötäjäiset machamba pelto lainattu swahilista machimbombo linja-auto majarimani mosambikilainen, joka asui Itä-Saksassa ennen Saksojen yhdistymistä mano, mana veli, sisko lähinnä kuvainnollinen massa, nsima, xima, sadza maissista valmistettu puuro matabicho aamiainen ilmauksesta "tappaa ötökkä" nipa mosambikilainen kotipolttoinen viina pau 100 000 meticalia pouxa, pouxas, porra hitto! situação ongelma yleiskielessä "tilanne" tacos raha; käteinen xingar huijata; olla cool Lähde: == Lähteet == Luokka:Mosambikin kielet Luokka:Portugalin murteet
FreeCAD

FreeCAD on avoimen lähdekoodin ohjelmisto tietokoneavusteiseen suunnitteluun (CAD/CAE). Ohjelmisto on yleiskäyttöinen ja tukee kolmiulotteista mallinnusta, se on suunnattu mekaaniseen ja tuotesuunnitteluun. Ohjelma sallii kaksiulotteisten hahmotelmien tekemisen, jotka voi myöhemmin muuntaa kolmiulotteisiksi. Ohjelman ovat kehittäneet Jürgen Riegel, Werner Mayer ja Yorik van Havre. Ohjelmisto on saatavilla Linuxille, macOS:lle ja Windowsille. Ohjelma on parametrinen, joka tarkoittaa, että yksittäiset elementit ja niiden suhteet toisiin elementteihin on muokattavissa. Ohjelmiston versio 1.0 on julkaistu marraskuussa 2024. Ohjelmisto oli kehityksessä vuosia ja oli käytössä myös ennen 1.0 versiota. Versiossa 1.0 kaksi merkittävää ominaisuutta on ratkaistu. "Assembly Workbench" on siirretty aiemmasta projektista. == Lähteet == Luokka:Suunnitteluohjelmistot Luokka:Linux-ohjelmat Luokka:MacOS- ohjelmat Luokka:Windows-ohjelmat
Réunioninkreoli

Réunioninkreoli (ran. créole réunionnais) on Réunionilla puhuttava ranskaan pohjautuva kreolikieli. Kielen katsotaan olevan elinvoimainen, ja sen lähin sukulaiskieli on Uudella-Kaledonialla puhuttava tayo. Kielellä on noin 560 000 puhujaa. Réunionin ainoa virallinen kieli on ranska, mutta käytännössä koko väestö osaa paikallista kreolia. Kieli on tärkeä yhdistävä tekijä väestön keskuudessa, joka koostuu niin ranskalaisista, malagasseista, afrikkalaisista ja intialaisista. Vuodesta 2014 alkaen kieli on nauttinut "alueellisen kielen" asemasta ja sitä opetetaan kouluissa.. Myös Réunionin yliopisto tarjoaa mahdollisuuden opiskella ja tutkia kieltä. Réunioninkreolia kirjoitetaan latinalaisilla aakkosilla. Réunioninkreoliksi on käännetty kirjallisuutta, kuten Asterix- ja Tintin-sarjakuvia sekä Pikku prinssi. == Fonologia == === Vokaalit === Etinen Keskinen Takainen Suppea i ɨ u Puolisuppea e o Välinen ə Avoin a ~ ɑ Vokaalit /a, e ja o/ voivat esiintyä myös nasaalisina. Lähde: === Konsonantit === Labiaali Labiodentaali Alveolaari Palataali Velaari Nasaali m n ɲ Klusiili b d g Frikatiivi v z Tremulantti r Lateraali l Puolivokaali w j Lähde: == Sanasto == Kreoliksi Suomeksi Huom. aterla täällä boug mies dalon ystävä gramoune ikäihminen jurer solvata kaf afrikkalaistaustainen réunionilainen la loi poliisi malbar intialaistaustainen réunionilainen marmaille lapsi zordi tänään zoreille ranskalaistaustainen réunionilainen lähinnä haukkumasana Lähde: == Galleria == Tiedosto:Kor Lïmin - Corps humain.jpeg|Ruuminosien nimet réunioninkreoliksi. Tiedosto:Panneau-Sin- Dni.JPG|Katukyltti ranskaksi ja réunioninkreoliksi. Tiedosto:Panneau en créole réunionnais.jpg|Kreolinkielinen juliste. == Lähteet == Luokka:Réunion Luokka:Ranskan kreolit
RawTherapee

RawTherapee on avoimen lähdekoodin kuvankäsittelyohjelma. Ohjelman alkuperäinen kehittäjä on Gábor Horváth ja hänen julkaistuaan ohjelman lähdekoodit vuonna 2010 sen kehitystä on jatkanut joukko ihmisiä ympäri maailman. Ohjelma tukee useita digitaalikameroiden raakakuvamuotoja (RAW). Ohjelma on saatavilla Linuxille, macOS:lle ja Windowsille. == Lähteet == == Aiheesta muualla == * A beginner's guide to RawTherapee Luokka:Kuvankäsittelyohjelmat Luokka:Linux-ohjelmat Luokka:MacOS-ohjelmat Luokka:Windows-ohjelmat
Anna-Leenan jouluaatto

Anna-Leenan jouluaatto (tunnetaan myös nimellä Jouluaatto 1977 Anna-Leenan luona) on suomalainen Yleisradion tuottama vuonna 1978 valmistunut jouluaiheinen lyhytdokumenttielokuva. Dokumentin ohjasi Eeli Aalto, ja käsikirjoitti elokuvan kuvaushetkellä ollut 12-vuotias Anna-Leena Härkönen, joka myöhemmin on tullut tunnetuksi kirjailijana ja näyttelijänä. Kuvaukset tehtiin jouluna 1977. ==Kuvaus== Dokumentissa vietetään joulua Anna-Leena Härkösen perheessä Kempeleessä vuonna 1977. Joulua ovat viettämässä Anna- Leenan lisäksi perheen äiti ja isä, Anna-Leenan sisarukset Ulla, Kati ja Kirsti sekä perheen koira Terkku pentuineen. Luvassa on muun muassa joulukuusen haku metsästä ja sen koristelu, jouluaterian nauttiminen, joululaulujen laulaminen, ja joulupukin vierailu. ==Esitystiedot== Dokumentti ensiesitettiin TV2 -kanavalla 24. joulukuuta 1978. Elokuva on esitetty uusintana Yle Teemalla vuonna 2008. Lisäksi elokuva on nykyään osa suoratoistopalvelu Yle Areenan valikoimaa. ==Vastaanotto== Helsingin Sanomien toimittaja Sirpa Pääkkönen kommentoi elokuvaa vuoden 2008 uusintaesityksen aikaan artikkelissaan, että: "Rosoinen kuvaus ja amatöörimäinen ote ovat osa ohjelman tunnelmaa." Anna-Leena Härkönen kertoi Yle Teema-kanavalla vuonna 2008 esitetyssä haastattelussa, että hänellä on vaikeuksia katsoa lapsuutensa ohjelmaa, koska se tuo kipeitä muistoja, joihin liittyy muun muassa vuonna 2003 tapahtunut Kirsti-siskon itsemurha. Hän on kertonut myös, että ei ole ollut aikuisena enää jouluihminen. ==Lähteet== ==Aiheesta muualla== * Yle Elävä arkisto: Anna-Leena Härkösen lapsuuden joulu oli täynnä tunnelmaa Luokka:Suomalaiset dokumenttielokuvat Luokka:Suomalaiset jouluelokuvat Luokka:Suomalaiset lyhytelokuvat Luokka:Suomalaiset televisioelokuvat Luokka:Vuoden 1978 suomalaiset elokuvat Luokka:Yle TV2:n televisio-ohjelmat
Bourbon-kreolit

Bourbon-kreolit (ran. créole bourbonnais) on nimitys erilaisille ranskaan pohjautuville kreolikielille, joita puhutaan Intian valtamerellä sijaitsevilla Afrikan saarilla. Toisinaan kieliryhmästä käytetään nimitystä "maskareenien kreolit" johtuen Maskareenien saarista. Ryhmä on osa maailmanlaajuista makroranskan kieliryhmää, joka käsittää ranskaan pohjautuvat pidgin- ja kreolikielet. Nimitys Bourbon juontuu Réunionin vanhasta nimestä (Île Bourbon), josta Bourbon-kreolien uskotaan saaneen alkunsa. Bourbon-kreoliin kuuluvat seuraavat kielet: * Réunioninkreoli * Morisyen * Rodriguesinkreoli * Agalegankreoli * Seychellien kreoli * Chagossaartenkreoli == Lähteet == Luokka:Afrikan saaret Luokka:Ranskan kreolit
Danielle de Saint-Jorre

Danielle Marie-Madeleine de Saint-Jorre d'Offay (30. syyskuuta 1941 Mahé – 25. helmikuuta 1997 Pariisi) oli seychelliläinen poliitikko ja opettaja. Hänet muistetaan parhaiten Seychellien kreolin tärkeimpänä puolestapuhujana. == Tausta ja yksityiselämä == Alkuperäiseltä nimeltään Danielle d'Offay hän syntyi Seychellien pääsaarella Mahélla vuonna 1941. de Saint-Jorre muutti Isoon-Britanniaan opiskelemaan ja valmistui maisteriksi Edinburghin yliopistosta vuonna 1965. Seuraavana vuonna hän suoritti opettajan pätevyyden Lontoon yliopistossa. Myöhemmin 1970-luvulla hän opiskeli kielitiedettä Yorkin yliopistossa ja suoritti kandidaatin tutkinnon.. de Saint-Jorre sairastui syöpään 1990-luvun puolessa välissä ja kuoli pariisilaisessa sairaalassa 25. helmikuuta 1997.. == Ura ja perintö == de Saint-Jorre oli mukana perustamassa kreolikielen viikko, jota on vietetty Seychelleillä vuodesta 1985 Seychellien kreolin edistämiseksi. Ulkoministeriksi de Saint-Jorre nimitettiin vuonna 1989 ja hän toimi tehtävässä aina kuolemaansa saakka. Ulkoministerin salkun lisäksi hänen vastuullaan olivat ympäristö ja turismi. Hän edusti Seychellejä mm. Maailmanpankissa. Lisäksi de Saint-Jorre oli mukana perustamassa Bann Zil -nimistä kansainvälistä verkostoa, joka keskittyy kreolikielten edistämiseen.. Danielle de St. Jorre -stipendirahasto on International Ocean Institute'n on nimetty de Saint-Jorren mukaan. == Lähteet == Luokka:Seychelliläiset poliitikot Luokka:Ulkoministerit Luokka:Opettajat Luokka:Vuonna 1941 syntyneet Luokka:Vuonna 1997 kuolleet
Burundin yliopisto

Burundin yliopisto (, lyhennys UB) on Bujumburassa toimiva vuonna 1964 toimintansa aloittanut julkinen ranskankielinen yliopisto. Sen nimenä oli aluksi Bujumburan virallinen yliopisto (, UOB) vuoteen 1977 saakka, jolloin siihen liitettiin École Normale Supérieure (ENS). Yliopistoon kuuluu kahdeksan tiedekuntaa ja neljä tai viisi erillisinstituuttia. Opiskelijoita on yli 7 000. Opiskelua on voinut jatkaa useilla aloilla vain alempaan korkeakoulututkintoon saakka. Lääketieteen ja liikkeenjohdon piiristä on ollut mahdollista suorittaa ylempi korkeakoulututkinto. Yliopisto kehittää opetustaan, ja esimerkiksi kääntämisen ja tulkkaamisen maisteriohjelmaa ollaan käynnistämässä lukuvuodeksi 2021-2022, ja journalistiikalle on päätetty perustaa oma laitos. Webometrics-yliopistoranking (heinäkuu 2020) luokitteli Burundin yliopiston tasoltaan Afrikassa sijalle 274 ja maailmanlaajuisesti sijalle 7 136. ==Lähteet== ==Aiheesta muualla== * Université du Burundi (4icu.org) Luokka:Korkeakoulut Luokka:Bujumbura Luokka:Burundin rakennukset ja rakennelmat Luokka:Afrikan tiede ja tekniikka
Sambian yliopisto

Sambian yliopisto (, lyhennys: UNZA) on vuonna 1965 perustettu julkinen yliopisto, joka toimii nykyään Sambian pääkaupungissa Lusakassa kahdella kampusalueella. Yliopistossa on noin 31 000 opiskelijaa. Henkilökuntaan kuuluu noin 2 700 työntekijää, joista 810 on akateemista opettajakuntaa. Ensimmäiset Sambian yliopiston opiskelijat aloittivat vuonna 1966, ja ensimmäiset yliopistotutkinnot myönnettiin vuonna 1969. Opetus annetaan englanniksi. Opiskella voi eläinlääketieteen, humanististen tieteiden, insinööritieteiden, kaivosalan, opetuksen, lakitieteen, lääketieteen, luonnontieteiden ja maatalouden sekä yhteiskunnallisten tieteiden aloja. Alemman korkeakoulututkinnon opiskelu kestää Sambian yliopistossa tavallisesti neljä vuotta, mutta insinööritieteissä perustutkintoon opiskellaan viisi ja lääketieteessä seitsemän vuotta. Sambian yliopistosta irtaantui maan toiseksi suurimmassa kaupungissa Kitwessä toimiva, vuonna 1987 itsenäisen yliopistoaseman saanut Copperbeltin yliopisto (). Webometrics-yliopistoranking (heinäkuu 2020) luokitteli Sambian yliopiston tasoltaan sijalle 45 Afrikassa ja maailmanlaajuisesti sijalle 2 104. ==Lähteet== ==Aiheesta muualla== Luokka:Korkeakoulut Luokka:Lusaka Luokka:Sambian tiede ja tekniikka
Yleisradion hallitus

Yleisradion hallinnosta ja toiminnan asianmukaisesta järjestämisestä huolehtii hallitus, jossa on vähintään viisi ja enintään kahdeksan jäsentä. Jäsenet eivät saa olla Yleisradion hallintoneuvoston jäseniä eivätkä kuulua yhtiön muuhun ylimpään johtoon. Hallituksen jäsenissä pitää olla suomen ja ruotsin kielen edustus ja riittävän monipuolinen asiantuntemus. Hallituksen puheenjohtajan ja varapuheenjohtajan valitsee hallintoneuvosto. Hallituksen jäsenen toimikausi on kalenterivuosi. Hallituksen tehtävät: * Yhtiön toimitusjohtajan nimittäminen ja erottaminen * Yhtiön muun ylimmän johdon valinta * Seuraavan vuoden talousarvion päättäminen * Yhtiökokouksen koolle kutsuminen ja siinä käsiteltävien asioiden valmistelu * Vuosittaisen toimintakertomuksen antaminen yhtiön toiminnasta Viestintävirastolle * Hallitus valmistelee yhtiön strategian ja nimittää sananvapauslain edellyttämät vastaavat toimittajat. == Jäsenet == Hallituksen jäsenet: Henkilö Vuodesta Päätoimi Matti Apunen 2021− Tampereen yliopiston työelämäprofessori Sirpa Ojala 2020− Group CEO, Delete Group Oyj Mikko Alatalo 2022− muusikko Kaarina Gould 2022− toimitusjohtaja, Suomen arkkitehtuuri- ja designmuseosäätiö Tuomas Harpf 2021– Senior Advisor Stefan Wallin 2021– Senior Advisor Sirpa Ojala 2020− Senior Advisor Juha Blomberg 2022– Yleisradion toimittaja (henkilöstön edustaja) Hannakaisa Länsisalmi 2023- henkilöstöjohtaja ja Henkilöstö, kulttuuri ja viestintä -osaamiskeskuksen johtaja, OP Ryhmä Hallituksen valiokunnat: Tarkastusvaliokunta: * Matti Apunen, puheenjohtaja * Juha Blomberg * Tuomas Harpf * Sirpa Ojala Palkitsemis- ja henkilöstövaliokunta * Hannakaisa Länsisalmi, puheenjohtaja * Mikko Alatalo * Kaarina Gould * Stefan Wallin == Katso myös == * Yleisradion johtoryhmä ==Lähteet== == Aiheesta muualla == * Organisaatio: Ylen hallitus Luokka:Ylen hallinto
Fredrik Ehrenmalm

Fredrik Georg Ehrenmalm (14. maaliskuuta 1767 – 25. huhtikuuta 1823 Tenhola) oli suomalainen pappi ja valtiopäivämies. Ehrenmalmin vanhemmat olivat hovioikeudenneuvos Samuel Magnus Ehrenmalm ja Renata Juliana Åkerhielm ja puoliso vuodesta 1798 Gustava Charlotta Blomstedt (k. 1827). Ehrenmalm tuli ylioppilaaksi Turussa 1780 ja valmistui filosofian maisteriksi 1876. Hän oli samana vuonna ylioppilas Uppsalassa. Papiksi hänet vihittiin Turun hiippakunnassa 1789. Sandelsin jääkäripataljoonan pataljoonansaarnaaja hänestä oli tullut jo 1786, kuninkaan luvalla alaikäisenä ja ilman pappisvihkimystä. Rykmentinpastori Ehrenmalmista tuli 1789 ja maaherra Magnus Wilhelm Armfeltin kotisaarnaaja samana vuonna. Ylimääräiseksi hovisaarnaajaksi Ehrenmalm tuli 1790 ja Tenholan kirkkoherraksi 1802. Hän oli edustaja aatelissäädyssä Porvoon valtiopäivillä 1809.Yrjö Kotivuori, Ylioppilasmatrikkeli 1640–1852: Fredrik Georg Ehrenmalm. Verkkojulkaisu 2005. Viitattu 27.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 27.12.2020 ==Lähteet== Luokka: Suomen evankelis- luterilaisen kirkon papit Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1767 syntyneet Luokka: Vuonna 1823 kuolleet
Mångbyån

Mångbyån on Ruotsissa Västerbottenin läänissä virtaava 8 kilometriä pitkä joenosuus, joka kuuluu Mångbyånin vesistön 28 kilometriä pitkän pääuoman keskijuoksulle. Joenosuus alkaa Djupbäckenin ja Bissjöånin yhtymäkohdasta ja päättyy Gärdefjärdeniin. Joen pääuoman valuma-alueen pinta-ala on 219 neliökilometriä ja se laskee Pohjanlahden Perämereen Skellefteån kunnassa. == Lähteet == === Huomautuksia === === Viitteet === * Luokka:Ruotsin joet
Johan Fredrik von Willebrand

Johan Fredrik von Willebrand (13. elokuuta 1761 Karuna – 7. elokuuta 1809 Vehmaa) oli suomalainen sotilas ja valtiopäivämies. Von Willebrandin vanhemmat olivat alikapteeni Ernst Gustaf von Willebrand ja Sofia Catharina Jägerhorn af Spurila ja puoliso vuodesta 1787 Elisabet Gadolin, piispa Jakob Gadolinin tytär. Von Willebrand oli vapaaehtoinen Turun läänin rykmentissä 1769, kersantti 1771, aliadjutantti 1779, luutnantti 1783 ja kapteeni 1787. Hän erosi palveluksesta 1790, mutta tuli uudestaan rykmentin kirjoille kapteenina joulukuussa 1792. Majuri aatelislippuerykmenttiin von Willebrandista tuli elokuussa 1796. Hän oli edustaja aatelissäädyssä Porvoon valtiopäivillä 1809.Adelsvapen-Wiki: Von Willebrand nr 1834. Adliga och friherrliga ätterna von Willebrand nr 1834 och 344 (tab 7). (ruots.) Viitattu 27.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 27.12.2020 Kenraali, maaherra ja valtiopäivämies Ernst Gustaf von Willebrand oli Johan Fredrik von Willebrandin veli.Adelsvapen-Wiki: Von Willebrand nr 1834. Adliga och friherrliga ätterna von Willebrand nr 1834 och 344 (tab 3). (ruots.) Viitattu 27.12.2020 ==Lähteet== Luokka: Suomalaiset sotilaat Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1761 syntyneet Luokka: Vuonna 1809 kuolleet
Kålabodaån

Kålabodaån on Ruotsissa Västerbottenin läänissä virtaava 24 kilometriä pitkä joenosuus, joka kuuluu Kålabodaånin vesistön 33 kilometriä pitkän pääuoman keskijuoksuun. Joenosuus alkaa Hösjöbäckenin ja Hålvattsbäckenin yhtymäkohdasta ja päättyy Ånäsetin alapuolella Flarkånin yhtymäkohtaan, missä joen nimi muuttu Hertsångersälveniksi. Joen pääuoman valuma-alueen pinta-ala on 506 neliökilometriä ja se laskee Pohjanlahden Perämereen Robertsforsin kunnassa. == Lähteet == === Huomautuksia === === Viitteet === * Luokka:Ruotsin joet
Dalkarlsån

Dalkarlsån on Ruotsissa Västerbottenin läänissä virtaava 14 kilometriä pitkä joki, joka muodostaa Dalkarlsånin vesistön 46 kilometrisen pääuoman alajuoksun. Pääuomaksi on luettu Västra Dalkarlsån, jolla on suurempi valuma- alue. Joen valuma-alueen pinta-ala on 347 neliökilometriä ja se laskee Pohjanlahden Perämereen Robertsforsin kunnassa. == Lähteet == === Huomautuksia === === Viitteet === * Luokka:Ruotsin joet
Tavelån

Tavelån on Ruotsissa Västerbottenin läänissä virtaava 40 kilometriä pitkä joki, joka alkaa Tavelsjönistä. Joki muodostaa Tavelånin vesistön 54 kilometriä pitkän pääuoman alajuoksun 18 kilometrin matkalta. Pääuoma alkaa Mickelträsketistä, jonka vedenpinnan korkeus on 178 metriä mpy.. Joen valuma- alueen pinta-ala on 409,9 neliökilometriä ja se laskee Pohjanlahden Perämereen Uumajan kunnassa. == Vesivoima == Vesistössä on yksi vesivoimalaitos Kvarnfors, joka on varsin pieni voimala. == Lähteet == === Huomautuksia === === Viitteet === * Luokka:Ruotsin joet
Kirjallisuusvuosi 1773

Kirjallisuusvuosi 1773 käsittelee vuoden 1773 tärkeitä kirjallisuuden tapahtumia, uutisia ja julkistuksia. == Tapahtumia == * Christoph Martin Wieland alkoi julkaista Der Teutsche Merkur -nimistä kirjallisuuslehteä Weimarissa. * Naisille tarkoitettu aikakauslehti De Nymodiga Fruntimren alkoi ilmestyä Tukholmassa. * Askewin koodeksina tunnettu koptinkielinen pergamenttikirja tuli esille Lontoossa. Se on yksi harvoista varhaiskristillisistä koptinkielisistä teksteistä. == Julkaisuja == * José Cadalso - Ocios de mi juventud * Benjamin Franklin - Rules by Which a Great Empire May Be Reduced to a Small One * Erik Frosterus - De helsosamma ords eftersyn, : 2 Tim. 1:13. Uti den ordning som d. Lutheri Catechismus, uti des hufwudstycken innehåller; efter de förnämste catecheters anledning, uti enfaldiga frågor och swar förestäld, af Eric Frosterus cap. wid Haukipudas capel * Johann Wolfgang von Goethe - Götz von Berlichingen (näytelmä 1500-luvulla eläneestä ritarista) * Johann Gottfried von Herder - Von deutscher Art und Kunst. Einige fliegende Blätter * Johann Gottfried von Herder - Auszug aus einem Briefwechsel über Ossian und die Lieder alter Völker * Eerik Juvelius - Trognas tårars skörd, förestäld i högmässo-predikan på tredje söndagen efter påsk år 1773. i St. Clara kyrka * Friedrich Gottlieb Klopstock - Messias * Gabriel Tuderus - Twå berättelser om lapparnas omwändelse. Teos sisältää tarinoita Tuderuksen ja Thomas von Westenin toiminnasta Lapissa vuoden 1670 paikkeilla. Se on ilmestynyt suomeksi 1970-luvulla nimellä Kaksi kertomusta lappalaisten käännyttämisestä, heidän muinaisesta taikauskostaan ja epäjumalien palvonnastaan (suom. Tuomo Itkonen). == Palkintoja == == Lähteet == 1773 Luokka:1773
Hörnån

Hörnån on Ruotsissa Västerbottenin läänissä virtaava 61 kilometriä pitkä joki, joka muodostaa Hörnånin vesistön 86 kilometrisen pääuoman alajuoksun. Joen valuma-alueen pinta-ala on 392 neliökilometriä ja se laskee Pohjanlahden Merenkurkkuun Nordmalingin ja Uumajan kunnissa. == Lähteet == === Huomautuksia === === Viitteet === * Luokka:Ruotsin joet
Messinkiseipi

Messinkiseipi (Telestes turskyi) on särkien heimoon kuuluva balkanilainen makean veden kalalaji. Messinkiseipi luokitellaan erittäin uhanalaiseksi lajiksi. Lajin enimmäispituus on 25 cm. Messinkiseipiä tavataan vain Kroatiassa Cikolajoessa, joka on Krkan sivujoki. Sen uhanalaisuuteen ovat vaikuttaneet kuivuus, saasteet ja vedenotto. Lajin arveltiin jo kuolleen sukupuuttoon, mutta uusia yksilöitä tavattiin vuonna 2002. == Lähteet == Luokka:Särjet (alaheimo) Luokka:Uhanalaiset kalat
Arturo Barea

Arturo Barea (1897 Badajoz, Espanja – 1957 Lontoo, Englanti) oli espanjalainen kirjailija. Hän työskenteli nuorena pankkivirkailijana ja patenttivirastossa. Espanjan sisällissodan aikana hän oli Francoa vastustavien tasavaltalaisten puolella Madridissa sensorina tarkkailemassa ulkomaisia toimittajia. Hän lähti maanpakoon 1938, ensin Ranskaan, sieltä Britanniaan. Hänen tunnetuin teoksensa on omaelämäkerrallinen trilogia The Forging of a Rebel (1940–1946). Se kertoo 1900-luvun alkupuolen Espanjan yhteiskunnallisesta kehityksestä. Hän sai kirjailijana vaikutteita Ernest Hemingwaylta.Barea, Arturo, Svensk uppslagsbok (Archive.org) ==Lähteet== ==Aiheesta muualla== Luokka:Espanjalaiset kirjailijat Luokka:Vuonna 1897 syntyneet Luokka:Vuonna 1957 kuolleet
Leduån

Leduån tai myös Leån on Ruotsissa Västerbottenin läänissä virtaava 42 kilometriä pitkä joki, joka muodostaa Leduånin vesistön 55 kilometrisestä pääuomasta sen Bjärtenistä alkavan alajuoksun. Joen valuma-alueen pinta-ala on 330 neliökilometriä ja se laskee Pohjanlahden Selkämereen Nordmalingin kunnassa. == Lähteet == === Huomautuksia === === Viitteet === * Luokka:Ruotsin joet
Kyrmyimukarppi

Kyrmyimukarppi (Xyrauchen texanus) on imukarppien heimoon (Catostomidae) kuuluva äärimmäisen uhanalainen kalalaji, jota esiintyy Yhdysvalloissa. Kyrmyimukarpin suurin tavattu pituus oli 91 senttimetriä. Kyrmyimukarpin alkuperäinen levinneisyysalue kattoi suurimman osan Coloradojoen vesistöstä. Se on kadonnut laajoilta alueilta, mutta sitä on yritetty palauttaa istutuksin 1980-luvulta alkaen. Suurin populaatio elää Mohavejärvessä, jossa vuonna 2003 arvioitiin eläneen muutamia tuhansia aikuisia yksilöitä. Lajin uhanalaisuuteen on vaikuttanut joen säännöstely sekä vieraslajit, jotka kilpailevat ravinnosta ja saalistavat nuoria kyrmyimukarppeja. == Lähteet == Luokka:Imukarppikalat Luokka:Uhanalaiset kalat
Husån

Husån on Ruotsissa Västernorrlandin läänissä virtaava 65 kilometriä pitkä joki, joka muodostaa Husånin vesistön sen 84 kilometriä pitkän pääuoman alajuoksun. Joen valuma-alueen pinta-ala on 578 neliökilometriä ja se laskee Pohjanlahden Selkämereen Örnsköldsvikin kunnassa. == Lähteet == === Huomautuksia === === Viitteet === * Luokka:Ruotsin joet
Borzytuchom

Borzytuchom on maalaiskunta Bytówin piirikunnassa Puolassa. Sen väkiluku oli vuoden 2019 lopussa 3 364. Bytówin piirikunnan asukkaista 4,3 prosenttia asuu Borzytuchomin kunnassa ja sen pinta-alasta viisi prosenttia kuuluu Borzytuchomin kuntaan. Kylät Borzytuchomin kunnassa ovat Borzytuchom, Chotkowo, Dąbrówka, Jutrzenka, Krosnowo, Niedarzyno, Osieki sekä Struszewo. Vuoden 2019 lopussa 49 prosenttia Borzytuchomin asukkaista oli naispuolisia ja 51 prosenttia miespuolisia. Alle 18-vuotiaat muodostivat 24 prosenttia kunnan väestöstä, työikäiset 63,3 prosenttia ja eläkeikäiset 12,7 prosenttia väestön keski-iän ollessa 35,4 vuotta. Vuonna 2019 Borzytuchomin kunnassa syntyi 47 lasta. == Lähteet == == Aiheesta muualla == * Gmina Wiejska Borzytuchom Gdańskin tilastokeskus. Luokka:Puolan kunnat Luokka:Pommerin voivodikunta
Idbyån

Idbyån on Ruotsissa Västernorrlandin läänissä virtaava 2 kilometriä pitkä joki, joka muodostaa Idbyånin vesistössä sen noin 40 kilometrisen pääuoman viimeisen alajuoksun. Joen valuma-alueen pinta-ala on 222 neliökilometriä ja se laskee Pohjanlahden Selkämereen Örnsköldsvikin kunnassa. == Lähteet == === Huomautuksia === === Viitteet === * Luokka:Ruotsin joet
Mikadosampi

Mikadosampi (Acipenser mikadoi) on äärimmäisen uhanalainen sampilaji.. Kala voi kasvaa jopa 150 cm pitkäksi. Sillä on suuri pää ja pitkä, litteä kuono. Kyljissä on kapea kellertävä raita. Mikadosampea tavataan Venäjän ja Japanin välisellä merialueella. Se nousee muutamiin pieniin jokiin sekä Venäjän puolella että Japanissa Hokkaidōn saarella. Ainoa tunnettu kutupaikka on Tumninjoessa. Lajin uhanalaisuuteen on vaikuttanut kalastus, elinympäristön saastuminen ja padot. Mikadosampea kasvatetaan Japanissa kalanviljelylaitoksissa. == Lähteet == Luokka:Sammet Luokka:Uhanalaiset kalat Luokka:Äärimmäisen uhanalaiset lajit
Timo Miettinen

Timo Miettinen (s. 26. maaliskuuta 1981) on eurooppalaiseen filosofiaan, politiikkaan ja aatehistoriaan erikoistunut akatemiatutkija ja Helsingin yliopiston dosentti. Miettinen väitteli tohtoriksi vuonna 2013. Hänen väitöskirjansa kuului filosofian alaan ja käsitteli Euroopan ideaa Edmund Husserlin ajattelussa (The Idea of Europe in Husserl's Phenomenology: A Study in Generativity and Historicity). Hän on väitöksensä jälkeen tutkinut muun muassa saksalaisen talouspolitiikan historiaa sekä modernin ajan Eurooppa- käsityksiä. Hän työskenteli vuonna 2023 vierailevana tutkijana Firenzen EUI- yliopiston School of Transnational Governance -yksikössä. Eurooppalainen Suomi -yhdistys valitsi Miettisen Vuoden eurooppalaiseksi 2021. Hänen ansionaan on kansankielinen kommentointi ja poliittisen päätöksenteon popularisointi.Vuoden eurooppalainen. Suomen Kuvalehti no 19/2021, 13.5.2021 s. 53 Vuonna 2023 hänet palkittiin Helsingin yliopiston myöntämällä J. V. Snellman -palkinnolla. Vuonna 2024 Suomen Akatemia palkitsi Miettisen akatemiapalkinnolla, perustellen kantaansa seuraavasti: "Hän yhdistelee poikkeuksellisen luovalla tavalla filosofian, politiikan ja historian tutkimusta. Miettisen tutkimukset ovat vaikuttaneet poliittisista ilmiöistä käytävään keskusteluun sekä tuoneet uusia näkökulmia muun muassa eurooppalaisen talouspolitiikan ymmärtämiseen." Miettisen teos Eurooppa: poliittisen yhteisön historia valittiin helmikuussa Vuoden historiateokseksi (2021). Kirja voitti myös vuoden 2021 Kalevi Sorsa -palkinnon. Vuonna 2024 ilmestyi Miettisen kirja Demokratian aika, joka käsittelee modernin demokratian taustalla vaikuttavia aika- ja historiakäsityksiä. Suomen Kuvalehden kriitikko Herman Raivio totesi arviossaan: "Teksti on tiheää, mutta niin kirkkaasti kirjoitettu, että se onnistuu kumma kyllä samaan aikaan hengittämään. Tässä voisi olla vuoden paras kotimainen tietokirja." ==Teokset== * Demokratian aika. Helsinki: Teos, 2024. ISBN 978-952-363-402-2 * * Husserl and the Idea of Europe. Evanston: Northwestern University Press, 2020. ISBN 978-0810141483. == Lähteet == == Aiheesta muualla == * Helsingin yliopiston henkilösivu Luokka:Suomalaiset politiikan tutkijat Luokka:Suomalaiset filosofit Luokka:Vuonna 1981 syntyneet Luokka:Elävät henkilöt
Krosnon piirikunta

Krosnon piirikunta () on seuraavien kahden Puolan piirikunnan nimi: * Krosnon piirikunta, Lubuszin voivodikunta * Krosnon piirikunta, Ala-Karpatian voivodikunta
Harmaasampi

Harmaasampi (Acipenser nudiventris) on äärimmäisen uhanalainen sampilaji. Kala voi kasvaa jopa yli kaksi metriä pitkäksi, ja suurin ilmoitettu paino on 80 kg. Tyypillinen pituus on noin 130 cm. Harmaasampea on tavattu luonnonvaraisena Mustaltamereltä, Asovanmereltä, Kaspianmereltä ja Araljärveltä sekä eräiltä jokialueilta (Tonava, Volga, Ural, Don, Kuban ja Rioni). Sitä on istutettu Kiinaan ja Kazakstaniin. Lajin uhanalaisuuteen on vaikuttanut ylikalastus sekä elinympäristön muutokset. == Lähteet == Luokka:Sammet Luokka:Uhanalaiset kalat Luokka:Äärimmäisen uhanalaiset lajit
Persiansampi

Persiansampi (Acipenser persicus) on äärimmäisen uhanalainen sampilaji. Kala voi kasvaa jopa kaksi ja puoli metriä pitkäksi. Persiansampea tavataan Kaspianmeren vesistössä, lähinnä sen eteläosassa. Se kutee virtaavissa vesissä sorapohjalle, poikaset viettävät ensimmäisen vuotensa joessa mutta aikuiset elävät lähinnä meressä. Koiraat kutevat ensimmäisen kerran 8–15 vuoden, naaraat 12–18 vuoden iässä. Aikuiset yksilöt eivät kude joka vuosi. Lajin uhanalaisuuteen on vaikuttanut luvaton kalastus ja elinympäristön saastuminen. Kannan pelastamiseksi Iran on istuttanut vankeudessa kasvatettuja poikasia luontoon vuodesta 1969. == Lähteet == Luokka:Sammet Luokka:Uhanalaiset kalat Luokka:Äärimmäisen uhanalaiset lajit
Ultrarojalistit

Ultrarojalistit () olivat ranskalainen äärioikeistolainen rojalistinen liike, joka vaikutti Ranskassa Bourbon-restauraation aikaan vuosina 1815–1830. Ultrarojalistit eli ultrat ajoivat suurmaanomistajien, aateliston, klerikalistien ja entisten emigranttien etuja. Ultrarojalistit vastustivat Ranskan vallankumouksen tasa-arvoisia ja sekularisoivia periaatteita, mutta eivät pyrkineet palauttamaan ancien régimeä. He pyrkivät pikemminkin manipuloimaan Ranskan uutta perustuslaillista hallintokoneistoa palauttaakseen taustaryhmiensä poliittisen ja sosiaalisen vallan. Ultrarojalistit nousivat esiin osana vuoden 1815 rojalistista liikettä. Ultrat hallitsivat Ranskan parlamentin edustajainhuonetta vuosina 1815–1816 ja uudelleen vuosina 1821–1827. He olivat myös johtavassa asemassa parlamentin ylähuoneessa 1821–1824, Ludvig XVIII:n valtakauden viimeisinä vuosina. Ludvigin kuoltua vuonna 1824 valtaistuimelle nousi hänen veljensä Kaarle X, ultrarojalistien johtaja. Kaarlen ollessa kuninkaana ultrien valta vahvistui, ja he pystyivät toteuttamaan poliittista ohjelmaansa, johon kuului lehdistön vapauksien rajoittaminen ja roomalaiskatolisen kirkon vaikutusvallan kasvattaminen. Ultrarojalistien politiikka oli kuitenkin epäsuosittua, ja he menettivät hallitsevan asemansa edustajainhuoneessa vuonna 1827 ja lopulta kaiken valtansa vuoden 1830 heinäkuun vallankumouksessa. Tämän jälkeen ultrarojalistien liike lakkasi käytännössä olemasta. ==Katso myös== *Legitimistit == Lähteet == Luokka:Ranskan historia Luokka:Ranskan puolueet
Mosinet Geremew

Mosinet Geremew Bayih (s. 12. helmikuuta 1992) on etiopialainen kestävyysjuoksija, maratonin MM-mitalisti. Geremew sijoittui Bydgoszczissa käydyissä maastojuoksun MM-kilpailuissa juniorisarjassa 16:nneksi 2010 ja miesten kilpailussa 24:nneksi 2013. Pekingin MM-kilpailuissa 2015 hän sijoittui 10 000 metrillä 11:nneksi. Hän saavutti MM-hopeaa maratonilla Dohassa 2019 ajalla 2.10.44 sekä Eugenessa 2022 ajalla 2.06.44.. Geremew voitti puolimaratonin Zhuhaissa 2013, Des Moinesissa 2014, Ras Al Khaimahissa 2015, Yangzhoussa 2015, 2016, 2017 ja 2018, Nanningissa 2016, Buenos Airesissa 2018 ja Lissabonissa 2019. Hän voitti Dubain maratonin 2018 ja Soulin maratonin 2022, sijoittui toiseksi Chicagon maratonilla 2018 ja Lontoon maratonilla 2019 silloisella Etiopian ennätysajalla 2.02.55 sekä kolmanneksi Berliinin maratonilla 2017 ja Lontoon maratonilla 2021. == Henkilökohtaiset ennätykset == === Ulkoradat === Matka Aika Paikka Päivä 5 000 m 13.17,41 Shanghai 19. toukokuuta 2012 10 000 m 27.18,86 Hengelo 17. kesäkuuta 2015 Puolimaraton 59.11 New Delhi 23. marraskuuta 2014 Maraton 2.02.55 Lontoo 28. huhtikuuta 2019 == Lähteet == Luokka:Etiopialaiset kestävyysjuoksijat Luokka:Vuonna 1992 syntyneet Luokka:Elävät henkilöt
Kavaljeerit

Kavaljeerit (), tunnettiin myös nimellä rojalistit olivat Englannin kuninkaan Kaarle I:n kannattajia hänen kamppailussaan parlamenttia vastaan. Sana kavaljeeri tarkoitti alun perin ratsumiestä. Englannin sisällissodassa (1642–1651) kuningas Kaarle I:n kannattajat alkoivat kutsua itseään kavaljeereiksi, ja he nimittelivät puolestaan parlamentarismia kannattavia vastustajiaan halveksivasti nimellä roundhead, ”keropää”. == Katso myös == * Rojalismi == Lähteet == == Aiheesta muualla == Luokka:Englannin sisällissota Luokka:Monarkismi
Gådeån

Gådeån on Ruotsissa Västernorrlandin läänissä virtaava lyhyt 3 kilometriä pitkä joki, joka muodostaa Gådeånin vesistössä sen 42 kilometriä pitkän pääuoman alimman osuuden. Joen valuma-alueen pinta-ala on 292,7 neliökilometriä ja se laskee Pohjanlahden Selkämereen Härnösandin kunnassa. == Lähteet == === Huomautuksia === === Viitteet === * Luokka:Ruotsin joet
Matti Kähäri

Matti Kähäri (28. elokuuta 1912 Lempaala, Inkeri – 29. joulukuuta 1989 Helsinki) oli suomalainen kouluneuvos, kansanopiston rehtori ja tietokirjailija. ==Henkilöhistoria== Matti Kähärin vanhemmat olivat David ja Anna Kähäri ja puoliso vuodesta 1939 kirjailija Iris Kähäri. Matti Kähäri pääsi ylioppilaaksi 1931 Käkisalmen yhteiskoulusta ja valmistui Helsingin yliopistosta filosofian maisteriksi 1937. Hän toimi Räisälän kansanopiston vs. johtajana vuodesta 1937 ja vt. johtajana ja johtajana vuodesta 1940. Kanneljärven kansanopiston johtaja Kähäri oli 1953–1975. Hän työskenteli myös Länsi-Uusimaan päätoimittajana 1961. Kähärillä oli useita luottamustoimia, kouluneuvoksen arvon hän sai 1970. Sotilasarvoltaan Kähäri oli reservin majuri.Kuka kukin on 1978, s. 458. Viitattu 23.10.2021.Kouluneuvos Matti Kähäri, Helsingin Sanomat Kuolleita 7.1.1990 (Tilaajille) == Julkaisuja == * Räisälän kansanopisto 1908-1948 ja Toimintakertomus työkaudelta 1947-1948. Räisälän kansanopisto, Pori 1948 * Metsäpirtti: entisen kaakkoisrajan äärimmäinen kulmakunta; kirj. Santeri Viskari, Matti Kähäri. Metsäpirtin historiatoimikunta, Turku 1953 * Vuoksela: nuoren kannakselais-pitäjän vaiheita. Vuokselaisten pitäjäseuran ry, Helsinki 1955, uusi laitos Vuokselaisten pitäjänseura, Toijala 1965, 2. painos Vuokselaisten pitäjänseura, Hattula 1988, 4. painos Vuoksela-seura, Hattula 2003 * Lions club, Lohja r.y. 1955-1965. Lions club, Lohja 1965 * Kanneljärven kansanopisto 75-vuotias: Toiminta Lohjalla 1953-1969. Lohja 1969 * Lohjan säästöpankki 100 vuotta 1970. Lisiä Lohjan pitäjänkertomukseen 51. Lohja 1970 * Käkisalmen yhteiskoulu - yhteislukio 1892-1944. Käkisalmen yhteiskoulu, Helsinki 1974 * Lions club Lohja r.y. 1955-1975. Lions Club Lohja, Lohja 1975 * Lions Club Lohja r.y. 1955-1980. Lions Club Lohja, Lohja 1980 * Kanneljärven kansanopisto 90-vuotias. Kanneljärven kansanopisto, Lohja 1984 * Lempaalan Kähärit: sukukirja; kirj. Jorma Kähäri ja Matti Kähäri. Jorma Kähäri, Helsinki 2007 == Toimituksia == * Kansanopistomatrikkeli - Folkhögskolmatrikel 1975: Suomen kansanopistot ja niiden työntekijät - Finlands folkhögskolor och deras arbetare 1.1.1975; toimituskunnan puheenjohtaja Matti Kähäri. Suomen kansanopistoyhdistys, Helsinki 1975 == Lähteet == Luokka:Suomen oppilaitosten rehtorit Luokka:Suomalaiset tietokirjailijat Luokka:Suomalaiset päätoimittajat Luokka:Vuonna 1912 syntyneet Luokka:Vuonna 1989 kuolleet
Kenia paralympialaisissa

Kenia on osallistunut paralympialaisiin 11 kertaa. Ensimmäinen osallistuminen oli Heidelbergissä 1972 järjestettyihin neljänsiin kesäparalympialaisiin. Kenia on voittanut yhteensä 48 mitalia. Talviparalympialaisiin Kenia ei ole osallistunut. == Mitalit kesäparalympialaisittain == == Lähteet == *
Kirjallisuusvuosi 1772

Kirjallisuusvuosi 1772 käsittelee vuoden 1772 tärkeitä kirjallisuuden tapahtumia, uutisia ja julkistuksia. == Tapahtumia == * Denis Diderot'n toimittama tietosanakirja Encyclopédie valmistui. Tämä 1700-luvun versio käsitti 28 osaa. * Lontoolaisen kustantamon julkaisemat Junius-kirjeet ilmestyivät kirjana. Kirjeet sisältävät voimakasta kritiikkiä vallanpitäjiä kohtaan. Kirjoittajaa ei mainittu, mutta tekstin perusteella hän oli hyvin perillä Britannian valtion asioista. Yksi ehdokas kirjoittajaksi on Philip Francis. * Markiisi de Sade järjesti Marseillessa orgiat, joiden takia hän sai poissaolevana kuolemantuomion. Hän onnistui pakenemaan. * Länsimaissa aiemmin tuntematon kiinalaisen Sunzin noin 500 eaa. kirjoittama teos Sodankäynnin taito ilmestyi ranskankielisenä painoksena. == Julkaisuja == * Paul Thiry d’Holbach - Le Bon Sens (lyhennelmä teoksesta Système de la naturesta; ateismin, luonnontieteen ja materialismin julistus) * Eerik Juvelius - Om nejnögons-fisket i Österbotten;: af mag. Eric Juvelius, rector sch. i G. Carleby * Johann Gottfried von Herder - Abhandlung über den Ursprung der Sprache * Carsten Niebuhr - Beschreibung von Arabien (tutkimusretken kuvaus, ensimmäinen osa) * Thomas Paine - Case of the Officers of Excise (esikoisteos) * Giovanni Rucellai - Opere (1500-luvulla eläneen kirjoittajan kootut teokset) * Karl Gottlieb von Windisch - Politische, geographische und historische Beschreibung des Königreichs Hungarn * Arthur Young - Farmer´s calendar == Palkintoja == * Herder voitti Berliinin tiedeakatemian vuonna 1769 julistaman kilpailun “Kykenevätkö ihmiset luomaan keinotekoisen kielen ja jos kyllä, millä keinoin se tehdään?” Herderin vastaus julkaistiin teoksessa Abhandlung über den Ursprung der Sprache. * Copley-mitali työstä tieteen hyväksi: brittiläinen kemisti Joseph Priestley. == Lähteet == 1772 Luokka:1772
Käkisalmen yhteislyseo

Käkisalmen yhteislyseo oli Käkisalmella Karjalan kannaksella toiminut valtion oppikoulu. Koulun edeltäjiä olivat yksityiset Käkisalmen reali- ja porvarikoulu sekä Käkisalmen yhteiskoulu. Koulu siirrettiin syksyllä 1944 Turkuun ja se on toiminut siellä Turun yhteislyseon, Turun normaalilyseon ja viimeksi Turun normaalikoulun nimellä.Suomen yksityisten oppikoulujen digitaalinen matrikkeli : Käkisalmen reali- ja porvarikoulu 1892-1912 Käkisalmen yhteiskoulu 1912-1923 Vuonna 1884 Käkisalmella toiminut valtion reaalikoulu muutettiin kaksiluokkaiseksi alkeiskouluksi. Vuonna 1887 Käkisalmen kaupunginvaltuusto anoi alkeiskoulun laajentamista viisiluokkaiseksi yhteiskouluksi. Suomen senaatti ei suostunut anomukseen ja luovutti sitten alkeiskoulun Käkisalmen kaupungin ylläpidettäväksi. Kaksiluokkainen Käkisalmen reali- ja porvarikoulu aloitti toimintansa syksyllä 1892. Koulu laajennettiin 1893 nelivuotiseksi ja vuonna 1898 se sai valtionavun viisiluokkaista yhteiskoulua varten. Vuonna 1905 koulun yhteyteen perustettiin yliopistoon johtavat yksityiset jatkoluokat. Nämä luokat siirtyivät 1912 Käkisalmen kaupungin omistukseen ja samalla koulun nimeksi tuli Käkisalmen yhteiskoulu. Yhteiskoulu siirtyi valtion haltuun keskikoulun osalta 1923 ja lukioluokkien osalta 1930. Tällöin koulusta tuli kahdeksanluokkainen Käkisalmen yhteislyseo. Käkisalmen yhteislyseolle valmistui 1935 kuusikerroksinen koulutalo, jonka olivat suunnitelleet arkkitehdit Hjalmar Åberg ja Yrjö Sadeniemi.Suomen uudenaikaisin lyseotalo valmistunut Käkisalmeen, Käkisalmen Sanomat, 27.08.1935, nro 95, s. 2, Kansalliskirjaston digitaaliset aineistot Käkisalmen yhteislyseo lakkautettiin talvisodan jälkeen 1940 mutta jatkosodan aikana se saattoi aloittaa uudelleen toimintansa Käkisalmella 1942. Syksyllä 1944 koulu siirrettiin Turkuun ja se sai nimekseen Turun yhteislyseo. Vuonna 1957 koulun nimeksi tuli Turun normaalilyseo ja vuonna 1974 koulu muutettiin Turun yliopiston alaisuudessa toimivaksi Turun normaalikouluksi. == Lähteet == == Kirjallisuutta == * Antti Komonen : Käkisalmen yhteiskoulu 1892 - 1932, Käkisalmi 1932 * Matti Kähäri : Käkisalmen yhteiskoulu - yhteislyseo 1892-1944, Helsinki 1974 Luokka:Käkisalmen oppilaitokset
Jonas af Enehjelm

Jonas af Enehjelm, vuoteen 1772 Hellenius (15. elokuuta 1748 Helsinki – 16. helmikuuta 1830 Hämeenlinna) oli suomalainen sotilas ja valtiopäivämies. Af Enehjelmin vanhemmat olivat kuninkaallinen rahastonhoitaja Anders Hellenius, aateloituna Enhjelm, ja Elisabet Sunn ja puoliso vuodesta 1782 Ulrika Furuhjelm (k. 1828). Af Enehjelm tuli ylioppilaaksi 1765 ja oli Turun hovioikeuden ylimääräinen kanslisti 1767 ja varanotaari 1769. Kersantti ja vänrikki Porin läänin jalkaväkirykmentissä hän oli 1771, luutnantti leskikuningattaren henkirykmentissä 1772, luutnantti Flemingin rykmentissä 1775, kapteeni Savon jääkäriosastossa 1778 ja 2-majuri 1784. Palveluksesta af Enehjelm erosi 1789, sotilasarvoltaan hän oli everstiluutnantti. Af Enehjelm edusti Granfelt-sukua aatelissäädyssä Porvoon valtiopäivillä 1809.Yrjö Kotivuori, Ylioppilasmatrikkeli 1640–1852: Jonas Hellenius, aateloituna 1772 af Enehjelm. Verkkojulkaisu 2005. Viitattu 27.12.2020Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). Viitattu 27.12.2020 Virka- ja valtiopäivämies, sotaneuvos Fabian af Enehjelm oli Jonas af Enehjelmin veli.Yrjö Kotivuori, Ylioppilasmatrikkeli 1640–1852: Fabian Hellenius, aateloituna 1772 af Enehjelm. Verkkojulkaisu 2005. Viitattu 28.12.2020 ==Lähteet== Luokka: Suomalaiset virkamiehet Luokka: Suomalaiset everstit Luokka: Suomalaiset aateliset Luokka: Suomen suuriruhtinaskunnan aatelissäädyn valtiopäivämiehet Luokka: Porvoon valtiopäivät Luokka: Vuonna 1748 syntyneet Luokka: Vuonna 1830 kuolleet
Vestigia terrent

Vestigia terrent (lat.), suomeksi ”jäljet pelottavat” on tokaisu, joka perustuu Aisopoksen faabeliin ”Kettu, leijona ja jalanjäljet”. Faabelin numero Perryn indeksissä on 142.Kivimäki, 2008, s. 294 == Alkuperä == Aisopos kertoo sadussaan, että eläinten kuningas Leijona sairastui ja kutsui muut eläimet luolaansa kuulemaan viimeisen tahtonsa. Ensin luolaan meni vuohi, sitten lammas ja sen jälkeen vasikka. Tämän jälkeen Leijona toipui sen verran, että näyttäytyi luolan suulla, missä näki tapahtumia seuranneen ketun. Leijona kysyi, miksei tämä tullut hänen luokseen osoittamaan kunnioitustaan. Kettu vastasi: ”Pyydän Teidän Majesteetiltanne anteeksi, mutta huomasin eläinten jäljet, jotka menevät luolaan, mutta en nähnyt yksienkään tulevan takaisin. Pysyttelen mieluummin ulkona, kunnes näen sisään menneiden eläinten palaavan.” Ilmauksen "vestigia terrent" loi kuitenkin Horatius (65–8 eaa.), joka käytti sitä eräässä kirjeessään.Horatius: Epistulae 1.1.74. () == Merkitys ja käyttö == Satuun viittasi Platon (427–347 eaa.) dialogissaan Alkibiades I. Siinä Sokrates kertoo rikkauksista, jotka valuvat Spartaan, mutta eivät koskaan tule sieltä pois. Sokrates jatkaa: ”Tulee mieleen se, mitä kettu sanoi leijonalle Aisopoksen sadussa.” Aisopoksen tarina opettaa, että helpompi on joutua vihollisen ansaan tai jonkinlaiseen kiipeliin kuin vapautua sellaisesta. == Lähteet == * === Viitteet === Luokka:Latinankieliset fraasit Luokka:Lentävät lauseet
Naturally!

Naturally! on kornetisti Nat Adderley Quartetin albumi. Levy tehtiin kahdella erillisellä kvartetilla, joista ensimmäinen Joe Zawinul, Sam Jones, ja Louis Hayes ja toinen Wynton Kelly, Paul Chambers, ja Philly Joe Jones. == Kappaleet == # # # # # # # # == Kokoonpano == * Nat Adderley – kornetti * Joe Zawinul – piano (kappaleet: 1–4) * Sam Jones – kontrabasso (kappaleet: 1–4) * Louis Hayes – rummut (kappaleet: 1–4) * Wynton Kelly – piano (kappaleet: 5–8) * Paul Chambers – kontrabasso (kappaleet: 5–8) * Philly Joe Jones – rummut (kappaleet: 5–8) == Arviot == * Allmusic: http://www.allmusic.com/album/mw0000021247 == Lähteet == == Aiheesta muualla == * Naturally! discogs.com-sivustolla Luokka:Vuoden 1961 albumit Luokka:Jazzalbumit
Valkoluolakala

Valkoluolakala (Speoplatyrhinus poulsoni) on sokkokalojen (Amblyopsidae) heimoon kuuluva äärimmäisen uhanalainen kalalaji. Valkoluolakalan maksimipituus on 7,2 cm. Se on väriltään valkoinen, eikä sillä ole silmiä. Valkoluolakalaa on tavattu vain yhdessä luolassa Yhdisvaltojen Alabaman osavaltiossa. Sen uhanalaisuuteen vaikuttaa pohjaveden laatu ja ravintoketjuun kuuluvien lepakoiden väheneminen. == Lähteet == Luokka:Lohiahvenkalat
Sinanpaşa

Sinanpaşa on piirikunta Afyonkarahisarin maakunnassa, Turkissa. Vuoden 2019 väestönlaskennassa alueen väkiluku oli 39 734. Piirikunnan pormestari on Nuri Köse. == Lähteet == Luokka:Afyonkarahisarin maakunnan piirikunnat
Kaunohippiäisnapsija

Kaunohippiäisnapsija (Nephelomyias pulcher) eli aiemmalta nimeltään sitruunahippiäisnappari on tyranneihin kuuluva lintulaji. Lajia tavataan Etelä-Amerikasta. ==Koko ja ulkonäkö== Kaunohippiäisnapsija voi kasvaa 10-11 cm pitkäksi. Sukupuolet muistuttavat toisiaan ulkonäöltään. Kaunohippiäisnapsijan pää, selkä ja siivet ovat väriltään ruskehtavan harmaat ja päälaella on punaruskea laikku. Linnun silmien ympärystä, kurkku ja rinta ovat ruskehtavan oranssit. Vatsa on väriltään vaalean keltainen. ==Levinneisyys ja elinympäristö== Kaunohippiäisnapsija elää laikuttaisesti alueella, joka ulottuu Kolumbiasta Peruun. Lajin elinympäristöä ovat kosteat vuoristometsät ja niiden reunamaat useimmiten 1 500-2 400 metrin korkeudella. Laji liikkuu tyypillisesti muutaman yksilön ryhminä ja voi liittyä sekaparviin. Kaunohippiäisnapsijan ravintoa ovat hyönteiset. ==Lähteet== Luokka:Tyrannit
Pikkulapiosampi

Pikkulapiosampi (Pseudoscaphirhynchus hermanni) on äärimmäisen uhanalainen sampilaji. Kala on sammeksi pieni, maksimipituudeksi on ilmoitettu 27,5 cm. Pikkulapiosampi on Keski-Aasiassa virtaavan Amudarjan endeeminen laji. Joki oli aiemmin yhteydessö Araljärveen, mutta vedenotto (pääasiassa kasteluveden) ja padot ovat katkaisseet vesiyhteyden. Joessa on myös saasteita, jotka ovat vaikuttaneet lajin uhanalaisuuteen. == Lähteet == Luokka:Sammet Luokka:Uhanalaiset kalat Luokka:Äärimmäisen uhanalaiset lajit
Kirjallisuusvuosi 1771

Kirjallisuusvuosi 1771 käsittelee vuoden 1771 tärkeitä kirjallisuuden tapahtumia, uutisia ja julkistuksia. == Tapahtumia == * Sanomalehti Tidningar Utgifne Af et Sällskap i Åbo alkoi ilmestyä Turussa. * Hollantilainen kauppa- alus Vrouw Maria upposi Nauvon ulkosaaristossa. == Julkaisuja == * James Beattie - The Minstrel (runokokoelma, 1. osa) * George Campbell - The Spirit of the Gospel: A Spirit neither of Superstition nor of Enthusiasm * Christfried Ganander - Wanhan wuoden muistutuxet Psalm. 143:5. Uuden wuoden toiwotuxet 5 Mos. kirj. 11:12. Laihelan pitäjän asuwaisille Pohjan maalla, uuden wuoden lahjaxi, uunna wuonna 1771. 5 Mos. 11:18, 19, 20, 21. Rackaasta ja hywää toiwottawaisesta sydämmestä, 1. Sam. 12:12. ulosjaetut Christfried Gananderilda * André Ernest Modeste Grétry - L'ami de la maison * André Ernest Modeste Grétry - Zémire et Azor * August Wilhelm Hupel - An lief und das ehstländische Publicum * Friedrich Gottlieb Klopstock - Oden (ensimmäinen saksankielinen runoteos, jonka tekstiä nykylukijakin ymmärtää.) * Sophie von La Roche - Geschichte des Fräuleins von Sternheim: Von einer Freundin derselben aus Original-Papieren und andern zuverläßigen Quellen gezogen (ensimmäinen huomattava saksankielinen naisen kirjoittama romaaniBaldwin, Claire (2000). "Sophie von La Roche." Teoksessa Konzett, Matthias (toim.) Encyclopedia of German Literature 2. Chicago; London: Fitzroy Dearborn.) * Louis-Sébastien Mercier - L'An 2440, rêve s'il en fut jamais (vuotta 2440 kuvaava utopistinen romaani, jonka jälkimmäinen osa ilmestyi 1772) * Thomas Pennant - Synopsis of Quadrupeds * Thomas Pennant - A Tour in Scotland in 1769 * Tobias Smollett - The expedition of Humphrey Clinker * Arthur Young - The Farmer's Tour Through the East of England: Being the Register of a Journey Through Various ... == Palkintoja == == Lähteet == 1771 Luokka:1771
Vera Gornostajeva

Vera Vasiljevna Gornostajeva (; 1. lokakuuta 1929 Moskova – 19. tammikuuta 2015 Lontoo) oli venäläinen pianisti, pianopedagogi ja musiikkitoimittaja.Vera Gornostaeva The Fryderyk Chopin InstituteDaniil Trifonov and Sergei Babayan Mariinsky Gornostajeva opiskeli Moskovan konservatoriossa Heinrich Neuhausin johdolla. Hänestä tuli aktiivinen konsertipianisti ja Moskovan filharmonikkojen solisti. Gornostajeva teki opetustyötä Gnesin- musiikkiakatemiassa ja Moskovan konservatoriossa. Hänen oppilaidensa joukossa olivat Ivo Pogorelić, Dina Joffe, Sergei Babayan ja Lukas Geniušas. Gornostajeva piti mestarikursseja Puolassa, Italiassa, Saksassa, Ranskassa, Sveitsissä, Isossa-Britanniassa, Japanissa ja Yhdysvalloissa. Gornostajeva istui tuomariston jäsenenä monissa kansainvälisissä musiikkikilpailuissa, kuten Leedsin kansainvälisessä pianokilpailussa ja 15. kansainvälisessä Frédéric Chopin -pianokilpailussa (2005). Hän juonsi 1980-luvulla televisio- ohjelmia ja toimi myöhemmällä iällään Moskovan muusikoiden liiton johdossa. == Lähteet == Luokka:Venäläiset pianistit Luokka:Musiikkipedagogit Luokka:Musiikkitoimittajat Luokka:Vuonna 1929 syntyneet Luokka:Vuonna 2015 kuolleet
Sierra Vista

Sierra Vista on Yhdysvaltojen Arizonan osavaltiossa Cochisen piirikunnassa sijaitseva kaupunki. Kaupungin väkiluku oli vuonna 2019 43 045 asukasta, mutta se on laskenut 4,9 prosentilla vuodesta 2010. == Maantiede == Sierra Vistan pinta-ala on noin 368 neliökilometriä, josta 0,07 neliökilometriä on vettä. == Lähteet == == Aiheesta muualla == Luokka:Arizonan kaupungit